Een dood, 29 beseer in ongeluk op N2Foto: ER24 ŉ Woordvoerder van ER24, Vanessa Jackson, sê die hoofweg is vir verkeer gesluit nadat ŉ taxi tussen twee vragmotors vasgedruk is. Een persoon in die taxi het aan sy beserings beswyk terwyl vyf insittendes in ŉ kritieke toestand was en met meganiese toerusting uit die wrak bevry is. Een van die beseerde persone is per helikopter na ŉ nabygeleë hospitaal geneem vir behandeling. Die oorsaak van die ongeluk is nog nie bekend nie.